Ehdotus neuvoston direktiiviksi UNICE:n, CEEP:n ja EAL:n tekemästä vanhempainlomaa koskevasta puitesopimuksesta 3 päivänä kesäkuuta 1996 annetun neuvoston direktiivin 96/34/EY ulottamisesta koskemaan Ison-Britannian ja Pohjois-Irlannin yhdistynyttä kuningaskuntaa /* KOM/97/0457 lopull. - CNS 97/0239 */



Virallinen lehti nro C 335 , 06/11/1997 s. 0012



Ehdotus neuvoston direktiivi UNICE:n, CEEP:n ja EAL:n tekemästä vanhempainlomaa koskevasta puitesopimuksesta 3 päivänä kesäkuuta 1996 annetun neuvoston direktiivin 96/34/EY ulottamisesta koskemaan Ison-Britannian ja Pohjois-Irlannin yhdistynyttä kuningaskuntaa (97/C 335/10) KOM(97) 457 lopull. - 97/0239(CNS) (Komission esittämä 23 päivänä syyskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että neuvosto hyväksyi 3 päivänä kesäkuuta 1996 Euroopan yhteisön perustamissopimukseen liitetyn sosiaalipolitiikkaa koskevan pöytäkirjan N:o 14 liitteenä olevan sosiaalipolitiikasta tehdyn sopimuksen 4 artiklan 2 kohdan mukaisesti neuvoston direktiivin 96/34/EY (1) UNICE:n, CEEP:n ja EAL:n tekemästä vanhempainlomaa koskevasta puitesopimuksesta; kyseinen direktiivi ei siten koske Ison-Britannian ja Pohjois-Irlannin yhdistynyttä kuningaskuntaa, Amsterdamissa 16-17 päivänä kesäkuuta 1997 kokoontunut Eurooppa-neuvosto pani tyytyväisenä merkille, että hallitustenvälisessä konferenssissa sovittiin sosiaalipolitiikasta tehdyn sopimuksen sisällyttämisestä EY:n perustamissopimukseen, ja totesi myös, että olisi löydettävä keino antaa oikeudellinen muoto Ison-Britannian ja Pohjois-Irlannin yhdistyneen kuningaskunnan toiveelle hyväksyä mainitun sopimuksen perusteella ennen Amsterdamin sopimuksen allekirjoittamista annetut direktiivit; tällä direktiivillä pyritään tähän tavoitteeseen ulottamalla neuvoston direktiivi 96/34/EY koskemaan Ison-Britannian ja Pohjois-Irlannin yhdistynyttä kuningaskuntaa, se, että neuvoston direktiivi 96/34/EY ei tällä hetkellä koske Ison-Britannian ja Pohjois-Irlannin yhdistynyttä kuningaskuntaa, vaikuttaa suoraan yhteismarkkinoiden toimintaan; puitesopimuksen ja erityisesti työssä käyvien vanhempien työhön ja perheeseen liittyvien velvollisuuksien yhteensovittamisen periaatteen täytäntöönpano kaikissa jäsenvaltioissa parantaa yhteismarkkinoiden toimintaa, puitesopimuksen täytäntöönpanon tarkoituksena on erityisesti edistää naisten ja miesten välistä tasa-arvoa työtilaisuuksien ja työelämän osalta sekä työ- ja perhe-elämän yhteensovittamista, ja tämän direktiivin antamisen jälkeen direktiiviä 96/34/EY sovelletaan kaikkiin jäsenvaltioihin mukaan lukien Ison-Britannian ja Pohjois-Irlannin yhdistynyt kuningaskunta, ON ANTANUT TÄMÄN DIREKTIIVIN: 1 artikla Rajoittamatta 2 artiklan soveltamista direktiivi 96/34/EY UNICE:n, CEEP:n ja EAL:n tekemästä vanhempainlomaa koskevasta puitesopimuksesta ulotetaan koskemaan Ison-Britannian ja Pohjois-Irlannin yhdistynyttä kuningaskuntaa. 2 artikla Lisätään direktiivin 96/34/EY 2 artiklaan 1 a kohta seuraavasti: "1 a) Ison-Britannian ja Pohjois-Irlannin yhdistyneen kuningaskunnan osalta 1 kohdassa tarkoitettu päivämäärä 3 päivä kesäkuuta 1998 on . . . (*). (*) Kaksi vuotta tämän direktiivin hyväksymisestä.". 3 artikla Tämä direktiivi on osoitettu kaikille jäsenvaltioille. (1) EYVL L 145, 19.6.1996, s. 4.